Diari Oficial de la Generalitat Valenciana


Sumari del DOGV 6113, del 30-09-2009 (2009/10632)

RESOLUCIÓ de 25 de setembre de 2009, del secretari autonòmic d'Ocupació i director general del Servici Valencià d'Ocupació i Formació, per la qual es publica l'ampliació de crèdits màxims que han de finançar les subvencions del Programa de Foment d'Ocupació Estable i de Plans Integrals d'Ocupació, ajudes a ocupadores, per a l'exercici 2009.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6113

Data del DOGV
:   30-09-2009

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2009/10130


Data del document
:   25-09-2009

Organisme emissor
:   Servei Valencià d'Ocupació i Formació

Tipus de document
:   Resolució

Anàlisi jurídica

 Descriptors 

:   * Servici Valencià d'Ocupació i Formació
    * ajuda a l'ocupació
    * ordenació de l'horari de treball
    * creació d'ocupació
    * suport econòmic
    * atur juvenil
    * atur de llarga duració
    * atur femení
    * dona
    * treballador d'edat avançada
    * gran empresa
    * guarda de xiquets
    * manteniment de l'ocupació
    * jove
    * jornada de treball
    * empresa privada
    * empresa
    * ajuda pública
    * societat sense fins de lucre
    * política familiar

RESOLUCIÓ de 25 de setembre de 2009, del secretari autonòmic d'Ocupació i director general del Servici Valencià d'Ocupació i Formació, per la qual es publica l'ampliació de crèdits màxims que han de finançar les subvencions del Programa de Foment d'Ocupació Estable i de Plans Integrals d'Ocupació, ajudes a ocupadores, per a l'exercici 2009. [2009/10365]  
En el Diari Oficial de la Comunitat Valenciana de 29 de gener de 2009 es va publicar l'Ordre de 30 de desembre de 2008, de la Conselleria d'Economia, Hisenda i Ocupació, per la qual es convoquen les ajudes destinades al foment de l'ocupació estable i altres mesures per a la creació d'ocupació per a l'exercici 2009.  
Així mateix, en el DOCV de 28 de desembre de 2007 es va publicar l'Ordre de 20 de desembre de 2007 de la Conselleria d'Economia, Hisenda i Ocupació, per la qual es regulen i es convoquen subvencions destinades a la implantació de plans integrals d'ocupació per a persones desocupades de difícil inserció laboral, per al període 2008-2009.  
D'acord amb la Llei 17/2008, de 29 de desembre, de Pressupostos de la Generalitat per a l'exercici 2009 així com d'allò disposat en l'article 47.11, del Text Refós de la Llei d'Hisenda Pública de la Generalitat, aprovat per Decret Legislatiu de 26 de juny de 1991, es va publicar en el DOCV de 5 de març de 2009 l'Ordre de 27 de febrer de 2009, de la Conselleria d'Economia, Hisenda i Ocupació, per la qual es publiquen les línies pressupostàries i es determinen els crèdits màxims que han de finançar les ajudes i subvencions en matèria d'ocupació i formació gestionades pel SERVEF per a l'exercici 2009, entre les quals figuraven en l'apartat cinc a) de l'annex I de l'Ordre les corresponents a les ajudes per a contractació indefinida inicial del programa de foment d'ocupació estable establides en els títols II i V de l'esmentada Ordre de 30 de desembre de 2008, i les ajudes destinades a les entitats ocupadores dels plans integrals d'ocupació per a majors de 45 anys, desocupats de llarga duració i joves (anualitat 2009) previstes en l'esmentada Ordre de 20 de desembre de 2007; i en l'apartat cinc c) de l'annex I, les corresponents a les ajudes per a la reordenació de la jornada de treball establides en els capítols II a V del títol IV de l'esmentada Ordre de 30 de desembre de 2008.  
L'article 4 de l'Ordre de 27 de febrer de 2009 establix que qualsevol consignació de fons que s'aprove al llarg de l'exercici 2009 podrà destinar-se, prèvia publicació d'estos crèdits en el DOCV, a finançar les sol·licituds que, com a conseqüència de l'esgotament dels crèdits publicats, no hagueren pogut ser ateses inicialment o ho hagueren sigut per import inferior al sol·licitat, sense necessitat d'establir nou termini de presentació de sol·licituds. Amb esta finalitat, s'autoritza el director general del SERVEF perquè faça públiques les dotacions resultants d'estes consignacions addicionals.  
D'acord amb allò exposat, com que no s'ha pogut atendre amb la dotació inicial la totalitat de sol·licituds presentades en estos programes, atesa l'existència de crèdit disponible, i en aplicació d'allò previst en l'article 4 de l'Ordre de 27 de febrer de 2009, correspon publicar la dotació addicional de fons per als esmentats programes sense establir un nou termini de presentació de sol·licituds.  
En conseqüència, resolc:  
Primer  
Ampliar en 6.000.000 euros la dotació pressupostària inicial de les ajudes per a contractació indefinida inicial del programa de foment d'ocupació establides en el títol II de l'esmentada Ordre de 30 de desembre de 2008, i les ajudes destinades a les entitats ocupadores de plans integrals d'ocupació per a majors de 45 anys, desocupats de llarga duració i joves (anualitat 2009) previstes en l'esmentada Ordre de 20 de desembre de 2007, que es financen a càrrec del capítol IV, subprograma 322.51, Foment d'Ocupació, del Servici Valencià d'Ocupació i Formació, codi línia T5605000, amb fons procedents del Programa Operatiu 2007-2013 de la Comunitat Valenciana, cofinançat en un 50% pel Fons Social Europeu, a fi que s'atenguen les sol·licituds presentades que no pogueren ser concedides inicialment a causa de l'esgotament del crèdit.   
Este increment de dotació es distribuïx territorialment:  
- 2.500.000 € per a la Direcció Territorial d'Alacant.  
- 1.000.000 € per a la Direcció Territorial de Castelló.  
- 2.500.000 € per a la Direcció Territorial de València.  
Segon  
Ampliar en 600.000 euros la dotació pressupostària inicial de les ajudes per a la reordenació de la jornada de treball establides en els capítols II a V del títol IV de la citada Ordre de 30 de desembre de 2008, que es financen a càrrec del capítol IV, subprograma 322.51, Foment d'Ocupació, del Servici Valencià d'Ocupació i Formació, codi línia T5605000, amb fons procedents del Programa Operatiu 2007-2013 de la Comunitat Valenciana, cofinançat en un 50% pel Fons Social Europeu, a fi que s'atenguen les sol·licituds presentades que no pogueren ser concedides inicialment a causa de l'esgotament del crèdit.  
Este increment de dotació es distribuïx territorialment:  
- 100.000 € per a la Direcció Territorial d'Alacant.  
- 100.000 € per a la Direcció Territorial de Castelló.  
- 400.000 € per a la Direcció Territorial de València.  
Contra el present acte, que esgota la via administrativa podran les persones interessades interposar recurs contenciós administratiu en el termini de dos mesos, comptadors des de l'endemà de la seua publicació, davant la Sala Contenciosa Administrativa del Tribunal Superior de Justícia de la Comunitat Valenciana, d'acord amb allò previst en els articles 10.1.a) i 46.1 de la Llei 29/1998, de 13 de juliol, Reguladora de la Jurisdicció Contenciosa Administrativa, o, potestativament, recurs de reposició davant este mateix òrgan en el termini d'un mes, computat en els termes ja dits, segons allò disposat en els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. Tot això sense perjudici que es puga interposar qualsevol altre recurs dels previstos en la legislació vigent. Quan la persona interessada siga una administració pública, podrà efectuar requeriment previ a la interposició del recurs contenciós administratiu, davant l'òrgan competent en el termini de dos mesos que es computaran a partir de l'endemà de la seua publicació, en els termes previstos en l'article 44 de la Llei 29/1998.  
València, 25 de setembre de 2009.- El secretari autonòmic d'Ocupació, director general del SERVEF: Luis Lobón Martín.